**Kystpartiet** er et norsk politisk mikroparti. Det er mest kjent som partiet til tidligere stortingsrepresentant Steinar Bastesen, som i 1997 ble innvalgt på Stortinget for Tverrpolitisk Folkevalgte, men som i 1999 brøt med disse og stiftet Kystpartiet. Partiet ble stiftet som parti 1. februar 1999 og ble formelt godkjent av notarius publicus i Oslo 24. september 1999. Det er nå registrert i Partiregisteret. Bastesen ble gjenvalgt til Stortinget i 2001, men partiet tapte sin representasjon ved valget i 2005 etter et opprør mot Bastesen som partileder.

Partiet har bevaring av den norske grunnloven og norsk energi-, mat- og økonomisk selvstendighet som sin øverste prioritet. Naturvern er også en viktig del av dets program.

Ved kommunestyre- og fylkestingsvalget 2011 stilte partiet liste i 18 fylker og fikk 0,4 prosent av stemmene nasjonalt. Partiet fikk valgt inn en representant i fylkestinget i Troms og to representanter i fylkestinget i Finnmark. Partiet mistet sin representant i fylkestinget i Nordland. Kystpartiet stilte også liste i 33 kommuner og ble representert i 13 kommunestyrer med totalt 41 representanter. Partiet fikk også valgt tre ordførere, i Kvænangen, Loppa og Skjervøy.

Oppslutning i valg
------------------

| Valg | Antall stemmer | Andel av stemmene |
| --- | --- | --- |
| Stortingsvalget 2001 | 44 010 | 1,7 % |
| Kommunestyrevalget 2003 | 4 768 | 0,2 % |
| Stortingsvalget 2005 | 21 948 | 0,8 % |
| Kommunestyrevalget 2007 | 4 409 | 0,2 % |
| Stortingsvalget 2009 | 5 341 | 0,2 % |
| Kommunestyrevalget 2011 | 8 446 | 0,4 % |
| Stortingsvalget 2013 | 3 311 | 0,1 % |
| Kommunestyrevalget 2015 | 1 655 | 0,1 % |
| Stortingsvalget 2017 | 2 466 | 0,1 % |
| Kommunestyrevalget 2019 | 468 | 0,02 % |
| Stortingsvalget 2021 | 171 | 0,006 % |
| Kommunestyrevalget 2023 | 574 | 0,02 % |
|

Kystpartiet har hatt hovedvekten av støtten sin i Nordland, Troms og Finnmark. Ved stortingsvalget 2001 fikk partiet 14 042 stemmer, eller 10,9 prosent, i Nordland, noe som holdt til mandat. 8124 stemmer, eller 10,0 prosent i Troms samme år var akkurat for lite. I Finnmark fikk partiet 6,4 prosent av stemmene.

Ved fylkestingsvalget 2003 fikk partiet valgt inn to representanter i fylkestinget i Nordland, en i Troms og en i Finnmark. 

Stand på Karl Johans gate i Oslo ved lokalvalget i 2007.
Ved stortingsvalget 2005 gikk imidlertid partiet kraftig tilbake i Nordland og oppnådde kun 4155 stemmer, eller 3,1 prosent. Partiet mistet følgelig mandatet sitt. Selv om tilbakegangen var mindre i Troms, 7218 stemmer, eller 8,6 prosent, manglet partiet 555 stemmer for å få mandat fra fylket. I Finnmark var resultatet 4,3 prosent av stemmene.

Ved fylkestingsvalget 2007 fikk partiet 2,0 prosent av stemmene i Nordland, 3,5 prosent i Troms, 4,1 prosent i Finnmark og om lag 0,4 prosent på riksplan. Partiet fikk da valgt inn en representant i hvert av de tre fylkestingene.

Stortingsvalget 2009 gav ytterligere tilbakegang. Tross lister i alle fylker fikk partiet bare 5341 stemmer. Det har relativt flest stemmer i kystfylkene fra Sogn og Fjordane og nordover, med beste resultat i Nordland (1139 stemmer; 0,9 prosent), Troms (954 stemmer; 1,1 prosent) og Finnmark (976 stemmer; 2,6 prosent). 

Ved fylkestingsvalget 2011 fikk partiet 1,2 prosent i Nordland og falt ut av fylkestinget der. I Troms beholdt partiet sitt ene mandat med 2,9 prosent av stemmene. I Finnmark opplevde partiet fremgang, til 6,4 prosent og to representanter i fylkestinget. Kystpartiet hadde i valgperioden 2011-2015 ordfører i Loppa, Kvænangen og Skjervøy kommuner.

Tilbakegangen fortsatte ved Stortingsvalget 2013. Partiet stilte lister i alle fylker og fikk totalt 3311 stemmer. Finnmark hadde igjen den relativt beste oppslutningen med 1,5%, 550 stemmer.

Ved Kommunestyrevalget 2015 stilte partiet 13 reine lister som oppnådde totalt 1 655 stemmer og 11 representanter. Kvænangen var beste kommune med 33,2% av stemmene. Partiet fikk også valg inn 1 representant i Finnmark fylkesting.

Ved stortingsvalget 2017 stilte partiet lister i alle fylker utenom Oslo og Sogn og Fjordane og fikk totalt 2 466 stemmer.

Ved kommunestyre- og fylkestingsvalget 2019 stilte partiet liste i tre kommuner og tre fylker, og fikk innvalgt én kommunestyrerepresentant.

Historisk bakgrunn
------------------

Mange strømmer førte til dannelsen av Kystpartiet. To av partiene som ble inkludert i partiet, var Frihetspartiet mot EF-unionen og Borgerlige mot EU.

Parlamentarisk leder
--------------------

* Steinar Bastesen 1999–2005

Partiledere
-----------

* Steinar Bastesen
* Roy Waage
* Ann-Birgith Bårdsen Wærnes

Referanser
----------

1. ↑  Kystpartiets ideologi og grunnsyn Arkivert 20. april 2008 hos Wayback Machine.
2. ↑

Eksterne lenker
---------------

* (no) Offisielt nettsted Rediger på Wikidata

* (en) Kystpartiet – kategori av bilder, video eller lyd på Commons Rediger på Wikidata

| * v
* d
* r
Politiske partier i Norge |
| --- |
| Tallene i parentes er prosentvis oppslutning ved Stortingsvalget 2021. Partiene som ikke har prosenttall deltok enten ikke ved sist valg eller hadde mindre enn 0,1% oppslutning. |
| På Stortinget | 
* Arbeiderpartiet (26,3)
* Høyre (20,4)
* Senterpartiet (13,5)
* Fremskrittspartiet (11,6)
* Sosialistisk Venstreparti (7,6)
* Rødt (4,7)
* Venstre (4,6)
* Miljøpartiet De Grønne (3,9)
* Kristelig Folkeparti (3,8)
* Pasientfokus (0,2)

 |
| Ikke på Stortinget | 
* Norgesdemokratene (1,1)
* Pensjonistpartiet (0,6)
* Konservativt (0,4)
* Industri- og Næringspartiet (0,3)
* Partiet Sentrum (0,3)
* Liberalistene (0,2)
* Folkets parti (0,1)
* Alliansen - Alternativ for Norge (0,1)
* Innovasjon- og teknologipartiet (0,1)
* Norges Kommunistiske Parti
* Feministisk initiativ
* Kystpartiet
* Generasjonspartiet
* Redd Naturen
* Norske Samers Riksforbund
* Nordkalottfolket
* Samefolkets Parti
* Flyttsamelista
* … **flere**

 |
| Lokale | 
* Nordmørslista
* Meråker Tverrpolitiske Bygdeliste
* Beiarn Bygdeliste
* By- og bygdelista (Hamar)
* Bymiljølista
* Gran bygdeliste
* Samlingslista (Engerdal)
* Sotralista
* Sunnmørslista
* Optimum
* … **flere**

 |
| Tidligere | 
* Arbeiderdemokratene
* Centrum
* Det Liberale Folkepartiet
* Fedrelandspartiet
* Framtid for Finnmark
* Frisinnede Venstre
* Helsepartiet
* Moderate Venstre
* NasjonalAlliansen
* Nasjonal Samling
* NorgesPatriotene
* Norges Socialdemokratiske Arbeiderparti
* Rød Valgallianse
* Samfundspartiet
* Samlingspartiet
* Sosialistisk Folkeparti
* Vigrid
* … **flere**

 |
| Ungdomsparti | 
* Arbeidernes ungdomsfylking
* Demokratene Ungdom
* Fremskrittspartiets Ungdom
* Grønn Ungdom
* Kristelig Folkepartis Ungdom
* Liberalistisk Ungdom
* Norges Kommunistiske Ungdomsforbund
* Rød Ungdom
* Senterungdommen
* Sosialistisk Ungdom
* Unge Høyre
* Unge Pirater
* Unge Venstre
* Ungkommunistene
* Unge Sentrum

 |
| Se også | 
* Norges politiske system
* Dagens regjering
* Stortingsvalget 2021
* Stortingsrepresentanter 2021–2025
* Sperregrense

 |
| Kategori |

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |